Source: http://fin.afterdawn.com/uutiset/artikkeli.cfm/2007/10/27/wal-mart_myy_toshiban_hd_dvd_-soitinta_198_dollarin_hintaan
Timestamp: 2016-12-08 04:01:16+00:00

Document:
Wal-Mart myy Toshiban HD DVD -soitinta 198 dollarin hintaan - AfterDawn
Wal-Mart myy Toshiban HD DVD -soitinta 198 dollarin hintaan
Kirjoittaja Kaarlo Räihä @ 27.10.2007 16:17 Kommentteja (15)
Monien mielestä 200 dollarin hintarajan alittaminen on merkittävä askel kulutuselektroniikan kohdalla ja tällä kertaa kyseisen rajapyykin on saavuttanut Toshiban HD-A2 HD DVD -soitin, jota yhdysvaltalainen Wal-Mart-kauppaketju myy nyt 198 dollarin hintaan.
Wal-Martin tarjouksen myötä Toshiban soittimesta tuli ensimmäinen Blu-ray- tai HD DVD -elokuvia toistava teräväpiirtosoitin, jota myydään alle 200 dollarin hintaan. HD-A2:n ostaja saa myös HD DVD -leirin kampanjan myötä itselleen viisi ilmaista HD DVD -elokuvaa.
Vaikka tarjous on kuluttajan kannalta hyvä, ei Yhdysvalloissa asuvien kuluttajien välttämättä kannata rynnätä kauppaan aivan vielä, sillä joulut ja juhlapyhät tuovat todennäköisesti vastaavia tarjouksia myös Best Buy- ja Circuit City -liikkeisiin. Wal-Martin edustaja Melissa O’Brien kiisti huhut, joiden mukaan kyseessä olisi vain rajoitettu tarjouserä soittimia. O’Brienin mukaan soittimia riittää kaikille, eikä niille aseteta asiakaskohtaisia ostorajoituksia. O’Brien uskoo sekä Blu-rayn että HD DVD:n kiinnostavan yhä useampaa kuluttajaa tänä jouluna. O’Brien ei kuitenkaan paljastanut vielä millaisia tarjouksia Wal-Mart aikoo tarjota jouluostoksia tekeville kuluttajille.
Tällä hetkellä Wal-Martin tarjoama HD-A2 on noin kaksi kertaa halvempi kuin kilpailevan Blu-ray-formaatin edullisimmat soittimet, joita saa kotiinsa noin 400 dollarin sijoituksella. Lähteet:
<FogScreen tulevaisuudessa koteihin?
>120 miljoonaa myytyä PlayStation 2:sta
15 kommenttia 127.10.2007 16:44
Eikös se ole aika selvää että hinnat laskevat? Koska mahtaa suomessa hinnat laskea
227.10.2007 17:11
Parin vuoden viiveellä alkaa saamaan Phillipsia alle 200 euron hintaan :)
327.10.2007 18:20
No nyt rupeaa lyyti kirjoittamaan toiveissa vaikka tammi-alesta voisi tuolla rahalla ostaa...no toiveissa täällä ainakin. Kyllähän tuo varmaan jenkeissä myyntiä lisää ainakin ei olisi kovin pahahinta alle 200$..
427.10.2007 23:19
Suomessa saa varmaan ensi jouluna samaan hintaan. :)
528.10.2007 0:00
0501832Lähetä yksityisviesti
Tuskinpa saa ensi jouluna, koska siihen on vaajaat 2kk aikaa.
628.10.2007 11:33
Lainaus, alkuperäisen viestin kirjoitti 0501832: Tuskinpa saa ensi jouluna, koska siihen on vaajaat 2kk aikaa.Hän varmaan meinasi että ensi vuoden jouluna.
728.10.2007 13:54
Mihinkä hintaan noita saa Suomeen tilattuna? Voisi ostaa tuollaisenkin hyllyn täytteeksi jos ei tuon enempää maksa?Maailmassa on vikana se, että tyhmät ihmiset ovat niin varmoja kaikesta - ja älykkäät niin epävarmoja.
828.10.2007 15:14
eipä tuo kallis ole, reilu 140 euroa, mutta suomeen tilatessa tulee luultavasti alv. (jos tullataan) ja toimitus maksut...
929.10.2007 8:57
Aika karvalakki laite kuitenkin kyseessä, kun ei ilmeisesti tue fullhd:ta "HD output 720p/1080i" Jos hintakaan ei huimaa, niin ei sillä sitten kaikkea saakkaan... En ostaisi "HD soittimeksi" tuollaista...
1029.10.2007 12:49
Lainaus, alkuperäisen viestin kirjoitti romm: Suomessa saa varmaan ensi jouluna samaan hintaan. :)..ja siinähän se ongelma onkin, kun 200€ on huomattavasti eri asia kuin 200$.
1129.10.2007 14:32
Mutta jospa sillä 200 eurolla saisikin kunnon laitteen, mitä ei saa 200 taalalla ;)On moraalisesti väärin antaa tyhmien ihmisten pitää rahansa.
1229.10.2007 16:00
humppisLähetä yksityisviesti
Lainaus, alkuperäisen viestin kirjoitti tiplu: Aika karvalakki laite kuitenkin kyseessä, kun ei ilmeisesti tue fullhd:ta "HD output 720p/1080i" Jos hintakaan ei huimaa, niin ei sillä sitten kaikkea saakkaan... En ostaisi "HD soittimeksi" tuollaista...Mikäs tuo 1080i on jos ei Full HD, ilmeisesti ei oikein ole selvää ihmisillä että mikä se Full HD nyt oikeastaan on..
On vaan kuultu semmonen sana ja sit hifistellään sillä.
Sitäpaitsi tuosta Full HD:stä alkaa OIKEASTI olla silmälle iloa sitten kun ruudun koko ylittää 50 tuumaa. (Ihan vaan sillä että suurin osa suomessa myydyistä lcd/plasma-telkkareista on 32-42 tuumaisia..)
Niin että jos ei tiedetä asioista mitään, niin pidetään ne mölyt mahassa.. Jooko?
Viestiä on muokattu sen lähettämisen jälkeen. Viestiä on muokattu viimeksi 29.10.2007 @ 16:10
1331.10.2007 18:53
HerrGasLähetä yksityisviesti
Lainaus:Lainaus, alkuperäisen viestin kirjoitti tiplu: Aika karvalakki laite kuitenkin kyseessä, kun ei ilmeisesti tue fullhd:ta "HD output 720p/1080i" Jos hintakaan ei huimaa, niin ei sillä sitten kaikkea saakkaan... En ostaisi "HD soittimeksi" tuollaista...Mikäs tuo 1080i on jos ei Full HD, ilmeisesti ei oikein ole selvää ihmisillä että mikä se Full HD nyt oikeastaan on..
Niinpä jos ei asiosta mitään tiedä kannattaa pitää se turpansa kiinni..
Tuo ns. fullHD =1920x1080P (progressive) ja sen kaveri 1920X1080i (interlaced) joka on muuten todellisen tarkkuutensa puolesta enemmänkin ns. HDready = 1280x720P kuin oikeasti tarkempi 1080P..
että sillä tavalla jos vain noista myynti nimi kikkailuista ny jotain välittää. Itse ostan ainakin tuotten vasta sen jälkeen kuin olen lukenut tuotteen speksit..
146.11.2007 17:59
nimenomaan niin... 1080i ei todellakaan ole mikään FullHD. Sehän on puolet hd:sta 540 juovaa kerralla, ja tosiaan jos asiasta jotain ymmärtää, niin ei tuollaista soopaa edes väittäisi... Ja ehdottomasti sitä mieltä, että olipa se kuva sitten minkä kokoinen hyvänsä, niin toki se proge on aina parempi valinta. Taitaa olla osittain syynä sekaannuksiin nuo provikkapalkkaiset myyjänperkuleet, kun hätäpäissään varastojaan myyvät, palopuheisiinsa itsekin uskoen...
itse katselen leffani 540p:nä, ja resot ei päätä huimaa, mutta kun dvd:itä katselee niin riittää... (Progressiivisuus kuitenkin kaiken a ja o, kun kankaalta katsoo. Muuten on kuva todella levoton ja silmää rasittava.) Ja tykki on vanha kunnon 1/4 HD (960x540), Sanyo PLV-Z1X...
1511.11.2007 9:57
Full HD afterdawnissa

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD